Джордж Байрон
Фрагмент

Превод от английски: Любен Любенов, Георги Ленков, —

chitanka.info

Фрагмент[0]

Когато на дедите ми гласът

духа ми с радост призове на път

и той над буен вятър полети

или в мъгли под стръмни висоти,

дано не види никъде гранит

За знак, че моят прах е там зарит.

И нека епитафия за мен

да бъде мойто име него ден.

Не ме ли то прослави по света,

то друга слава никаква не ща.

Умра ли, зарад него между вас

ще съм забравен или помнен аз.

1803

[0] Стихосбирката „Часове на леност“ е публикувана през 1807 г. Тя е третата литературна изява на младия Байрон след сборниците „Поетически мимолетности“ /1806/ и „Стихове по разни поводи“ 118071. Макар и ранни, стихотворенията в „Часове на леност“ съдържат настроения и мотиви, много характерни и за зрялото творчество на поета. Бел. ред. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.